Din cauză că reprezentanții României la Concursul Muzical Eurovision 2008, Nico și Vlad Miriță, au obținut prin intermediul piesei „Pe-o margine de lume” locul douăzeci în clasificația generală a competiției, Elena Gheorghe a fost obligată să concureze în prima semifinală de la Moscova, pe 12 mai, în care s-a clasat pe locul al nouălea, cu 67 de puncte. În urma acesteia, artista a reușit să se califice în finala ținută pe 16 mai în Olympisky Arena, unde a obținut poziția 19 din 40 de locuri, având un total de 40 de puncte.